ddrg/super_eurlex huggingface dataset:
Euroopa Liidu Teataja L 133 , 07/05/1998 Lk 0010 - 0011



Komisjoni määrus (EÜ) nr 954/98, 6. mai 1998, millega täiendatakse määruse (EÜ) nr 2301/97 (teatavate nimetuste kandmise kohta nõukogu määruses (EMÜ) nr 2082/92 (põllumajandustoodete ja toiduainete eripärasertifikaatide kohta) sätestatud eripärasertifikaatide registrisse) lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2082/92 põllumajandustoodete ja toiduainete eripärasertifikaatide kohta, [1] eriti selle artikli 9 lõiget 1, ning arvestades, et: vastavalt määruse (EMÜ) nr 2082/92 artiklile 7 on liikmesriigid saatnud komisjonile taotlused teatavate nimetuste puhul antavate eripärasertifikaatide registreerimise kohta; registreeritud nimetusi võib kasutada neile ettenähtud märkusega "garanteeritud traditsiooniline eritunnus"; pärast käesoleva määruse lisas esitatud nimetuste avaldamist Euroopa Ühenduste Teatajas [2] saadeti komisjonile vastavalt kõnealuse määruse artiklile 7 vastuväide, mis aga hiljem tagasi võeti; kõnealused nimetused võib vastavalt kanda eripärasertifikaatide registrisse ja seepärast tuleb neid kogu ühenduses kaitsta garanteeritud traditsiooniliste eritunnustena; komisjoni määruse (EÜ) nr 2301/97 [3] lisa tuleb täiendada käesoleva määruse lisaga, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimetused lisatakse määruse (EÜ) nr 2301/97 lisasse ja kantakse vastavalt määruse (EMÜ) nr 2082/92 artikli 9 lõikele 1 eripärasertifikaatide registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. mai 1998 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 21, 21.1.1997, lk 5–16. [3] EÜT L 319, 21.11.1997, lk 8. -------------------------------------------------- LISA - Kriek, Kriek-Lambic, Framboise-Lambic, Fruit-Lambic/Kriek, Kriekenlambiek, Frambozenlambiek, Vruchtenlambiek (määruse (EMÜ) nr 2082/92 artikli 13 lõige 1), [1] - Lambic, Gueuze-Lambic,/Geuze/Lambiek, Geuze-Lambiek, Geuze (määruse (EMÜ) nr 2082/92 artikli 13 lõige 1). [2] [1] Spetsifikatsioonide põhiosad on esitatud EÜTs C 21, 21.1.1997, lk 5-16. [2] Spetsifikatsioonide põhiosad on esitatud EÜTs C 21, 21.1.1997, lk 5-16. --------------------------------------------------
Euroopa Liidu Teataja L 313 , 21/11/1998 Lk 0016 - 0016



Komisjoni määrus (EÜ) nr 2513/98, 20. november 1998, millega muudetakse määrust (EÜ) nr 1501/95, millega kehtestatakse teravilja eksporditoetuste andmist ja teraviljaturu häirete korral võetavaid meetmeid käsitleva nõukogu määruse (EMÜ) nr 1766/92 teatavad üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud komisjoni määrusega (EÜ) nr 923/96, [2] eriti selle artikli 13 lõiget 11, ning arvestades, et: vastavalt komisjoni määrusele (EÜ) nr 1501/93, [3] viimati muudetud määrusega (EÜ) nr 2094/98, [4] on töödeldud toodete eksporditoetuste arvutamiseks vaja teada kohaldatavaid töötluskoefitsiente; need koefitsiendid on tegelikult kõnealuse määruse I lisas kehtestatud arvud; sektori tehnilist arengut silmas pidades on vaja röstimata ja röstitud linnase puhul sätestatud arve korrigeerida; määrusega (EÜ) nr 2094/98 ajakohastatakse neid koefitsiente; uusi koefitsiente kohaldatakse alates 1. septembrist 1998; igakuise tõusu arvutamiseks kohaldatakse septembris kasutatavate linnase ekspordilitsentside puhul enne muudatuste tegemist kehtinud koefitsiente, mis on nimetatud määruses sätestatud; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1501/95 I lisa viimases veerus asendatakse numbrid "1300" ja "1520" CN-koodide 11071019 ja 11071099 alla kuuluvate röstimata linnaste ja CN-koodi 11072000 alla kuuluvate röstitud linnaste puhul vastavalt numbritega "1270" ja "1490". Artikkel 2 Määrus (EÜ) nr 2094/98 tunnistatakse kehtetuks. Artikkel 3 Käesolev määrus jõustub Euroopa Ühenduste Teatajas avaldamise päeval. Määrust kohaldatakse alates 1. septembrist 1998. Ajavahemikus 1.–30. september 1998 kasutatud ekspordilitsentside puhul arvutatakse igakuise tõusu suurus enne 1. septembrit 1998 kehtinud töötluskoefitsientide põhjal. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. november 1998 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 126, 24.5.1996, lk 37. [3] EÜT L 147, 30.6.1995, lk 7. [4] EÜT L 266, 1.10.1998, lk 61. --------------------------------------------------
Komisjoni määrus (EÜ) nr 2182/98,

9. oktoober 1998,

millega muudetakse määrust (EMÜ) nr 1848/93, milles sätestatakse nõukogu määruse (EMÜ) nr 2082/92 (põllumajandustoodete ja toiduainete eripärasertifikaatide kohta) üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2082/92 põllumajandustoodete ja toiduainete eripärasertifikaatide kohta, [1] eriti selle artiklit 20,

ning arvestades, et:

komisjoni 9. juuli 1993. aasta määruse (EMÜ) nr 1848/93 (milles sätestatakse nõukogu määruse (EMÜ) nr 2082/92 (põllumajandustoodete ja toiduainete eripärasertifikaatide kohta) üksikasjalikud rakenduseeskirjad, [2] viimati muudetud määrusega (EÜ) nr 2515/94 [3]) artikli 4 lõikega 2 lubatakse võtta meetmeid avalikkuse teavitamiseks "garanteeritud traditsioonilise eritunnuse" tähise ja logo tähendusest ühenduse keeltes; kõnealuste meetmete vastuvõtmine ja kohaldamine, eelkõige tootjatele, turustajatele ja tarbijatele suunatud ühenduse kampaania on osutunud kasulikuks ja tõhusaks;

määruse (EMÜ) nr 2082/92 ning sellega ettenähtud logo ja tähise tutvustamiseks võetud meetmete kasulikku positiivset mõju arvesse võttes tuleks kõnealuste meetmete rakendamisejätkamiseks ja nende mõju suurendamiseks pikendada määruses (EMÜ) nr 2037/93 [4] (viimati muudetud määrusega (EÜ) nr 1726/98 [5]) määratud tähtaega nelja aasta võrra;

käesoleva määrusega ettenähtud meetmed on kooskõlas eripärasertifikaatide komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 1848/93 artikli 4 lõiget 2 muudetakse järgmiselt:

1) sõna "viie" asendatakse sõnaga "üheksa";

2) lisatakse järgmine lõik:

"Võetud meetmeid hinnatakse."

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. oktoober 1998

Komisjoni nimel

komisjoni liige

Franz Fischler

[1] EÜT L 208, 24.7.1992, lk 9.

[2] EÜT L 168, 10.7.1993, lk 35.

[3] EÜT L 275, 26.10.1994, lk 1.

[4] EÜT L 185, 28.7.1993, lk 5.

[5] EÜT L 224, 11.8.1998, lk 1.

--------------------------------------------------
Euroopa Liidu Teataja L 052 , 21/02/1998 Lk 0018 - 0018



Komisjoni määrus (EÜ) nr 417/98, 20. veebruar 1998, millega muudetakse määrust (EMÜ) nr 429/90 ühenduses otsetarbimiseks ettenähtud kontsentreeritud võile pakkumismenetluse teel toetuse andmise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EÜ) nr 1587/96, [2] eriti selle artikli 7a lõiget 3, ning arvestades, et: komisjoni määrusega (EMÜ) nr 429/90 [3] (viimati muudetud määrusega nr 1802/95 [4]) oli kuni selle peatamiseni komisjoni määrusega (EÜ) nr 19/98 [5] sätestatud pakkumismenetluse teel toetuse andmine turult pärit võist või koorest toodetud ja ühenduses otsetarbimiseks ettenähtud kontsentreeritud võile; toetuse saamise tingimustele vastamiseks peab kontsentreeritud või tootmine, märgistusainete lisamine ja pakkimine toimuma 90 päeva jooksul pärast pakkumiste esitamise tähtaega; 180. pakkumismenetluse puhul, mille pakkumiste esitamise tähtaeg oli 9. detsember 1997, toimus toetuse ülemmäära kindlaksmääramine hilinemisega; liikmesriikidele teatati otsusest alles 9. jaanuaril 1998; seepärast tuleks kontsentreeritud või tootmise tähtaega pikendada kuni 31. märtsini 1998; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 429/90 artikli 9 lõikele 1 lisatakse järgmine lõik: "180. pakkumismenetluse raames eraldatud kontsentreeritud või koguste puhul, mille pakkumiste esitamise tähtaeg oli 9. detsembril 1997, on esimeses taandes osutatud tähtaeg 31. märts 1998." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. veebruar 1998 Komisjoni nimel komisjoni liige Franz Fischler [1] EÜT L 148, 28.6.1968, lk 13. [2] EÜT L 206, 16.8.1996, lk 21. [3] EÜT L 45, 21.2.1990, lk 8. [4] EÜT L 174, 26.7.1995, lk 27. [5] EÜT L 4, 8.1.1998, lk 39. --------------------------------------------------
Euroopa Liidu Teataja L 175 , 19/06/1998 Lk 0007 - 0008



Komisjoni määrus (EÜ) nr 1265/98, 18. juuni 1998, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta) lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 6 lõikeid 3 ja 4, ning arvestades, et: Prantsusmaa ja Portugal on vastavalt määruse (EMÜ) nr 2081/92 artiklile 5 esitanud komisjonile taotlused teatavate nimede registreerimiseks geograafiliste tähiste või päritolunimetustena; kooskõlas kõnealuse määruse artikli 6 lõikega 1 on leitud, et need taotlused vastavad kõikidele kõnealuses määruses sätestatud nõuetele ja sisaldavad eelkõige artikli 4 kohaselt nõutud teavet; komisjonile ei ole esitatud kõnealuse määruse artikli 7 alusel vastuväiteid käesoleva määruse lisas esitatud nimede kohta pärast nende avaldamist Euroopa Ühenduste Teatajas [3]; seepärast tuleks kõnealused nimed kanda kaitstud päritolunimetuste ja geograafiliste tähiste registrisse ja võtta kaitstud päritolunimetuste või kaitstud geograafiliste tähistena kaitse alla kogu ühenduses; käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 195/98 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetusena (KPN) või kaitstud geograafilise tähisena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. juuni 1998 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT C 273, 9.9.1997, lk 4. [4] EÜT L 327, 18.12.1996, lk 11. [5] EÜT L 20, 27.1.1998, lk 20. -------------------------------------------------- LISA 1. EÜ asutamislepingu II lisas loetletud ja inimtoiduks ettenähtud tooted Lihatooted: PORTUGAL: Salpicão de Vinhais (KGT) Chouriça de Carne de Vinhais or Linguiça de Vinhais (KGT) Juust: PORTUGAL: Queijo do Pico (KPN) 2. Määruse (EMÜ) nr 2081/92 I lisas loetletud toiduained Värske kala, limused ja koorikloomad ning … tooted: PRANTSUSMAA: Coquille St. Jacques des Côtes d’Armor (KGT) --------------------------------------------------
Euroopa Liidu Teataja L 198 , 15/07/1998 Lk 0004 - 0004



Komisjoni määrus (EÜ) nr 1498/98, 14. juuli 1998, millega muudetakse määrust (EÜ) nr 3223/94 puu- ja köögivilja impordikorra üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud komisjoni määrusega (EÜ) nr 2520/97, [2] eriti selle artikli 32 lõiget 2, ning arvestades, et: komisjoni määrusega (EÜ) nr 3223/94, [3] viimati muudetud määrusega (EÜ) nr 2375/96, [4] kehtestatakse puu- ja köögivilja impordikorra üksikasjalikud rakenduseeskirjad; piiril kehtiva hinna kindlaksmääramise puhul tuleb 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [5] viimati muudetud Euroopa Parlamendi ja nõukogu määrusega (EÜ) nr 82/97 [6]) artikli 29 lõikes 1 määratletud tolliväärtuse arvutamise eeskirju kohaldada nii, et oleks tagatud kahe arvutusmeetodi järjepidevus; seda tuleks täpsustada määruse (EÜ) nr 3223/94 tekstis eelkõige selleks, et lihtsustada tollideklaratsioonide koostamist; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 3223/94 artiklisse 5 lisatakse lõige 1b: "1b. Kui hinda piiril arvutatakse toodete päritoluriigi FOB-hinna alusel, lähtutakse tolliväärtuse arvutamisel selle hinnaga sooritatud asjakohasest müügitehingust. Kui hinda piiril arvutatakse vastavalt ühele lõike 1 punktis b või c või lõike 1a punktis b sätestatud menetlusele, arvutatakse tolliväärtus samal viisil kui hind piiril." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. juuli 1998 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 346, 17.12.1997, lk 41. [3] EÜT L 337, 24.12.1994, lk 66. [4] EÜT L 325, 14.12.1996, lk 5. [5] EÜT L 302, 19.10.1992, lk 1. [6] EÜT L 17, 21.1.1997, lk 1. --------------------------------------------------
Euroopa Liidu Teataja L 120 , 23/04/1998 Lk 0010 - 0010



Komisjoni määrus (EÜ) nr 843/98, 22. aprill 1998, millega muudetakse nõukogu määrust (EÜ) nr 2200/97 seoses õunapuude, pirnipuude, virsikupuude ja virsikupuu nektariinisortide all olevate juurimistoetuse saamise tingimustele vastavate alade jaotusega liikmesriikide kaupa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. oktoobri 1997. aasta määrust (EÜ) nr 2200/97 ühenduse õuna-, pirni-, virsiku- ja nektariinitoodangu parandamise kohta, [1] eriti selle artikli 1 lõiget 2, ning arvestades, et: määruse (EÜ) nr 2200/97 artikli 1 lõikega 2 jaotatakse liikmesriikide kaupa õunapuude, pirnipuude, virsikupuude ja virsikupuu nektariinisortide all olevad alad, mille eest võib vastavalt kõnealuse määruse artikli 1 lõikele 1 anda juurimistoetust; kõnealuse määruse artikli 1 lõikega 2 nähakse ette kõnealuse jaotamise muutmisel kohaldatavad määrad ja muutmise kord; komisjonile 1. aprilli 1998. aasta seisuga saabunud teabe kohaselt hõlmavad mõnedes liikmesriikides juurimistoetuse taotlused väiksemaid alasid, kui on märgitud eespool nimetatud määruse artikli 1 lõikes 2; kokku on veel kasutamata 630 hektarit õuna- ja pirnipuude puhul ning 1264 hektarit virsikupuude ja virsikupuu nektariinisortide puhul; kõnealune pindala tuleks eraldada liikmesriikidele, kus taotlustega hõlmatud alad ületavad eespool nimetatud määruse artikli 1 lõikes 2 märgitud alasid, ja eelkõige liikmesriikidele, kus turult kõrvaldamine moodustab suurima protsendimäära toodangust; siiski ei tuleks üle kanda 50 hektarist väiksemaid alasid; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2200/97 artikli 1 lõikes 2 olev tabel asendatakse järgmisega: "Liikmesriik | Õunad ja pirnid (ha) | Virsikud ja nektariinid (ha) | Belgia | 118 | — | Saksamaa | 894 | 3 | Taani | — | — | Kreeka | 599 | 2780 | Hispaania | 1412 | 2564 | Prantsusmaa | 3181 | 1414 | Iirimaa | — | — | Itaalia | 2389 | 2994 | Luksemburg | — | — | Madalmaad | 593 | — | Austria | 139 | 19 | Portugal | 325 | 226 | Soome | 5 | — | Rootsi | 40 | — | Ühendkuningriik | 305 | —" | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. aprill 1998 Komisjoni nimel komisjoni liige Franz Fischler [1] EÜT L 303, 6.11.1997, lk 3. --------------------------------------------------
Euroopa Liidu Teataja L 210 , 28/07/1998 Lk 0014 - 0014



Nõukogu määrus (EÜ) nr 1631/98, 20. juuli 1998, millega muudetakse määrust (EMÜ) nr 2392/86, millega kehtestatakse ühenduse viinamarjaistandusregister EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 16. märtsi 1987. aasta määrust (EMÜ) nr 822/87 veinituru ühise korralduse kohta, [1] eriti selle artiklit 80, võttes arvesse komisjoni ettepanekut, [2] ning arvestades, et: määruses (EMÜ) nr 2392/86 [3] sätestatud meetmed peaksid olema piisavalt paindlikud, et neid oleks võimalik kohandada veinituru ühise korralduse arengule; viinamarjaistandusregistri sisseseadmisel Hispaanias, Kreekas ja Portugalis esinenud tehniliste probleemide tõttu tuleb pikendada määruse (EMÜ) nr 2392/86 artikli 4 lõikes 4 sätestatud tähtaega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2392/86 artikli 4 lõike 4 esimesele lõigule lisatakse järgmine lause: "Registri sisseseadmise lõppkuupäev Hispaanias on 31. detsember 1999 ning Kreekas ja Portugalis 31. detsember 2000." Artikkel 2 Käesolev määrus jõustub Euroopa Ühenduste Teatajas avaldamise päevale järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. juuli 1998 Nõukogu nimel eesistuja W. Molterer [1] EÜT L 84, 27.3.1987, lk 1. Määrust on viimati muudetud määrusega (EÜ) nr 1627/98. (Vt EÜT L 210, 28.7.1998, lk 8.) [2] EÜT C 87, 23.3.1998, lk 17. [3] EÜT L 208, 31.7.1986, lk 1. Määrust on viimati muudetud määrusega (EÜ) nr 1596/96 (EÜT L 206, 16.8.1996, lk 38.) --------------------------------------------------
Euroopa Liidu Teataja L 191 , 07/07/1998 Lk 0043 - 0044



Komisjoni määrus (EÜ) nr 1443/98, 6. juuli 1998, millega kehtestatakse tarnebilanss Kanaari saarte riisisektori toodetele EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuni 1992. aasta määrust (EMÜ) nr 1601/92 Kanaari saarte heaks teatavate põllumajandussaaduste suhtes kohaldatavate erimeetmete kohta, [1] viimati muudetud määrusega (EÜ) nr 2348/96, [2] eriti selle artikli 3 lõiget 4, ning arvestades, et: komisjoni määruses (EÜ) nr 2790/94, [3] viimati muudetud määrusega (EÜ) nr 825/98, [4] on sätestatud ühised üksikasjalikud eeskirjad teatavate põllumajandustoodete Kanaari saartele tarnimise erikorra rakendamiseks; määruse (EMÜ) nr 1601/92 artikli 2 kohaldamiseks tuleks kehtestada riisisektori toodete hinnanguline tarnebilanss Kanaari saarte jaoks; tarnebilanss kehtestatakse piirkonna vajaduste alusel; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1601/92 artikli 2 kohaldamiseks on määruse lisas sätestatud riisisektori hinnanguline bilansimaht, mis on vabastatud ülejäänud ühendusest tulevate toodete suhtes rakendatavast impordimaksust või mis saavad ühenduse abi. Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolevat määrust kohaldatakse alates 1. juulist 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. juuli 1998 Komisjoni nimel komisjoni liige Franz Fischler [1] EÜT L 173, 27.6.1992, lk 13. [2] EÜT L 320, 11.12.1996, lk 1. [3] EÜT L 296, 17.11.1994, lk 23. [4] EÜT L 117, 21.4.1998, lk 5. -------------------------------------------------- LISA Riisi tarnebilanss Kanaari saarte jaoks ajavahemikul 1. juuli 1998 – 30. juuni 1999 (tonnides) | Toode (CN-kood) | Kanaari saared | | | Kroovitud riis | 100630 | 13000 | Purustatud riis | 100640 | 2600 | --------------------------------------------------
Euroopa Liidu Teataja L 028 , 04/02/1998 Lk 0005 - 0008



Komisjoni määrus (EÜ) nr 282/98, 3. veebruar 1998, millega muudetakse määrust (EMÜ) nr 2568/91 oliiviõlide ja pressimisjääkide omaduste ning asjakohaste analüüsimeetodite kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 1581/96, [2] eriti selle artiklit 35a, ning arvestades, et: komisjoni määruses (EMÜ) nr 2568/91, [3] viimati muudetud määrusega (EÜ) nr 2472/97, [4] määratletakse oliiviõlide ja pressimisjääkide omadused ja asjakohased analüüsimeetodid; hilisema kontrollimise käigus on ilmnenud vajadus parandada määruse (EÜ) nr 2472/97 teksti; seepärast tuleks määruse (EMÜ) nr 2568/91 teksti kohandada; määrus (EÜ) nr 2472/97 jõustub 60. päeval pärast selle avaldamist Euroopa Ühenduste Teatajas, s.o 10. veebruaril 1998; käesolev määrus peaks samuti jõustuma sel kuupäeval; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevale määrusele lisatud joonised 1, 2, 3 ja 4 lisatakse määruse (EMÜ) nr 2568/91 XVIII lisale. Artikkel 2 Käesolev määrus jõustub 10. veebruaril 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. veebruar 1998 Komisjoni nimel komisjoni liige Franz Fischler [1] EÜT 172, 30.9.1966, lk 3025/66. [2] EÜT L 206, 16.8.1996, lk 11. [3] EÜT L 248, 5.9.1991, lk 1. [4] EÜT L 341, 12.12.1997, lk 25. -------------------------------------------------- LISA +++++ TIFF +++++ Märkus: La = lauriinhape; My = müristiinhape; P = palmitiinhape; St = steariinhape; O = oleiinhape; L = linoolhape; Ln = linoleenhape. +++++ TIFF +++++ +++++ TIFF +++++ +++++ TIFF +++++ --------------------------------------------------
Euroopa Liidu Teataja L 157 , 30/05/1998 Lk 0012 - 0012



Nõukogu määrus (EÜ) nr 1101/98, 25. mai 1998, millega muudetakse määrust (EMÜ) nr 1906/90 teatavate kodulinnuliha turustusnormide kohta EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [1] eriti selle artikli 2 lõiget 2, võttes arvesse komisjoni ettepanekut ning arvestades, et: määruses (EMÜ) nr 1906/90 [2] sätestatakse kodulinnuliha teatavad turustusnormid; kodulinnuliha turustatakse järjest enam jaotustükkidena; seepärast tuleks veesisalduse kontrollimist laiendada teatavatele kodulinnalihatükkidele, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1906/90 artikli 7 lõige 1 asendatakse järgmisega: "1. Tehniliselt vältimatud veeimendumise protsendimäärad, mida ei ületata värske, külmutatud ja kiirkülmutatud rümpade ning nende jaotustükkide valmistamisel, määratakse kindlaks määruse (EMÜ) nr 2777/75 artiklis 17 sätestatud korras, samuti protsendimäärade järgimise kontrolli ühtsed meetodid." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. mai 1998 Nõukogu nimel eesistuja J. Cunningham [1] EÜT L 282, 1.11.1975, lk 77. Määrust on viimati muudetud määrusega (EÜ) nr 2916/95 (EÜT L 305, 19.12.1995, lk 49). [2] EÜT L 173, 6.7.1990, lk 1. Määrust on viimati muudetud määrusega (EÜ) nr 3204/93 (EÜT L 289, 24.11.1993, lk 3). --------------------------------------------------